सूरत हम आधी रात में पहुंचे . तब तक इंतजार करके स्वामी विश्वरूप सो चुके थे . लेकिन उन्होंने प्रबंधकर्ता को ताकीद कर रखा था कि हम लोगों के लिए सारी व्यवस्था कर दे . 12.20 पर हमारी गाड़ी बेड़ रोड स्थित स्वामीनारायण गुरुकुल के प्रांगण में पहुंची . मेन गेट के बाई ओर एक मंदिर में कीर्तन चल रहा था लेकिन बाकी सब मृदु नीरवता में डूबा था . बत्तियांरतीली थीं और चाँद अपनी उपस्थिति का आभास करा रहा था . चूंकि अभी यह पहला ही पड़ाव था और यात्रा का मकसद शूटिंग करना था इसलिए संजय गोहिल और मनोज मौर्या बहुत उत्साह से रिकार्डिंग करने लगे .